થોડી વાર પછી શોભના બંગલાનાં બારણાં દેતી દેતી મારા ઓરડા તરફ આવી અને અંદર ડોકિયું કરીને કહેવા લાગી. " માફ કરજો નાનાભાઇ, તમને નાહક હેરાનગતિમાં નાખ્યાં. અહીં બોલાવીને એમણે આજ તો હદ કરી! હવે એમને ચેતવવા પણ શી રીતે ? જે કાંઇ કહેવા જાઉં તો એ તો તરત વખતે સરલાને બનાવવા માંડે. પછી તમે સરલાનો સ્વભાવ જાણૉ છો જ ને ! એને તો વખતે અપમાન લાગી જાય તો ઓડનું ચોડ વેતરાઇ જાય. હવે જોઇએ, કાલ સાંજ સુધી તો છે ને !"